Samuel Ofosu-Ampofo

Wɔwoo Samuel Ofosu-Ampofo Ɔbɛnem da a ɛtɔ so du, afe apem, ahankron ne aduosia-mmeinu no mu. Ɔyɛ mmarahyɛbadwani dada. Ɔsane yɛ District Chief Executive ma Fateakwa Atifi fam wɔ Ghana Atɔeɛ mantam mu. Ɔsane yɛ ɔsoafoɔ dada wɔ Atɔeɛ mantam mu na na ɔyɛ National Organizer ma  National Democratic Congress amanyɔkuo no. Ampofo sane yɛ ɔsoafoa dada a na ɔhwɛ aban ne ɔmanfoɔ ntam nkitahodie ne nkuro mpuntuo so. Seesei, ɔne titenani ma  National Democratic Congress (NDC) amanyɔkuo no wɔ ɔman yi mu.

 N'abrabɔ mfitiaseɛ ne ne sukuukorɔ 
Wɔwoo Ampofo wɔ Kyebi. Ɔhyɛɛ ne sukuu ase wɔ  Asamankese, Anum L/A Middle School firii afe apem, ahankron ne aduoson-nsia kɔsii afe apem ahankron ne aduoson-nkron. Afei, ɔtoaa so kɔɔ  ntoasoɔ sukuu wɔ Akwatia Technical Institute firii afe apem ahankron ne aduoson-nkron kɔsii afe apem ahankron ne aduowɔtwe-mmienu. Ɔfiri hɔ no, ɔkɔsuaa  Post Graduate Certificate in Public Administration wɔ Ghana Institute of Management & Public Administration (GIMPA) ne Haggai Institute a ɛwɔ Hawaii Islands.

Ɔsane nso toaa so kɔɔ  University of Education, Winneba a ɛwɔ Kumase no kɔsuaa adeɛ akwamma biara firii  afe apem ahankron ne aduokron-baako kɔsii  afe apem ahankron ne aduokron-mmiɛnsa. Ampofo sane kɔɔ  University of Mines and Technology(UMAT) a ɛwɔ Tarkwa kɔgyee nteteɛ nyaa abodin  mechanical engineering wɔ afe apem ahankron ne aduowtwe-mmiɛnsa mu kɔsii afe apem ahankron ne aduowɔtwe-num no mu. Ɔsane nso yɛ osuani dada wɔ USA-Specialized Studies in Advanced Leadership wɔ afe apem ahankron ne aduokron-nwɔtwe afe no mu.

 Amanyɔsɛm 
Ampofo ka mmarahyɛbadwa a ɛtɔ so mmienu ne mmiɛnsa wɔ Ghana Repɔblik a ɛtɔ so nan no ho. Ɔsane yɛ amanyɔni a ɔwɔ  National Democratic Congress amanyɔkuo no mu. N'adwuma sɛ amanyɔni no hyɛɛ aseɛ berɛ a ɔmampanin Jerry John Rawlings yii no sɛ District Chief Executive firi afe apem, ahankron ne aduokron-nan kɔsii afe apem, ahankron ne aduokron-nsia no mu.

 Mmarahyɛbadwani 
Afe apem, ahankron ne aduokron-nsia ɔman abatoɔ no mu no, Ɔperee adwa sɛ mmarahyɛbadwani wɔ  Fanteakwa Atifi abato mpasua no mu wɔ Ghana Atɔeɛ mantam mu. Ɔnyaa mma dodoɔ a wɔtoeɛ no mu mpem aduonu-baako, ahanu ne aduowɔtwe-nan wɔ saa afe abotoɔ no mu de dii nkunim. Ɔsane tenaa adwa no sɛ mmarahyɛbadwani berɛ ɔdii nkunim wɔ mfeɛ mpenu ne nwɔtwe abatoɔ no mu no. Ɔnyaa mma a wɔtoeɛ no mu mpem dunum, ahanan aduowɔtwe-nson a ɛyɛ ɔha mu kyɛmu aduanan-nkron akyiri pɔ aduoson. 

Ɔsane peree adwa korɔ no ara wɔ mfeɛ mpenu ne nan ɔman abatoɔ no mu nanso saa berɛ yi deɛ, ɔdii ntwo maa Kwadjo Agyei Addo a na ɔgyina New Patriotic Party amanyɔkuo no anan mu no dii nkunim. Mfeɛ mpenu ne nwɔtwe ɔman abatoɔ no mu no, ɔsane bɛgyinaa sɛ mmarahyɛbadwani peree adwa kroɔ no ara bio, nanso ɔsane dii ntwo maa Kwabena Amankwa Asiamah a na ɔgyina New Patriotic Party amanyɔkuo no anan mu no dii nkunim.

 Baabi a menyaa mmoa firiiɛ 

Nkyekyεmu:Ateasefoɔ
Nkyekyεmu:National Democratic Congress (Ghana) Amanyɔfoɔ
Nkyekyεmu:Ghana Aban asoafoɔ
Nkyekyεmu:Ghana Akristofoɔ
Nkyekyεmu:Ghana mmrahyɛbadwafoɔ 2001–2005
Nkyekyεmu:Ghana mmrahyɛbadwafoɔ 1997–2001